recursal/SuperWikiNEXT-32B huggingface dataset:
**Мехмет Зеки Челик** (роден на 17 февруари 1997 година) ― турски професионален фудбалер кој игра на позицијата десен бек за клубот Лил во Лига 1 и националната репрезентација на Турција.

Професионална кариера
---------------------

Роден во Бурса како најмало од 9 деца, Челик поминал низ младинската академија на Бурсаспор и станал професионалец во 2015 година. Тој потпишал на позајмица со Караџабеј Бирлиспор во 2015 година.

Во 2016 година, тој се приклучи на Истанбулспор. Неговиот добар настап со Истанбулспор му донел повик во сениорската фудбалска репрезентација на Турција во 2018 година, и покрај тоа што играл во ТФФ Првата лига (Втора турска лига по ранг).

На 8 јули 2018 година, Челик потпишал со ФК Лил на петгодишен договор. Челик го направил своето професионално деби со Лил во победата од 3:1 во Лига 1 победа над Стад Рен на 11 август 2018 година.

Меѓународна кариера
-------------------

Челик го имал своето професионално деби за фудбалската репрезентација на Турција во пријателски натпревар од 1:1 со фудбалската репрезентација на Русија на 5 јуни 2018 година.

Почести
-------

**Лил**

* Лига 1: 2020/21

Наводи
------

1. ↑  „Mehmet Zeki Çelik: Sağın yeni gözdesi - TamSaha Detay Sayfası TFF". *www.tff.org*. Посетено на 13 јуни 2021.
2. ↑  „Zeki Celik, international turc, est Lillois - Lille LOSC". *www.losc.fr*.
3. ↑  „Transferts : Zeki Celik a signé à Lille". *L'Équipe* (француски). 8 јули 2018. Посетено на 13 јуни 2021.
4. ↑  „Lille vs. Rennes - 11 August 2018 - Soccerway". *Soccerway*. Посетено на 13 јуни 2021.
5. ↑  „RUSYA 1-1 TÜRKİYE - A Milli Takım Haber Detayları TFF". *www.tff.org*.
6. ↑  „Lille hold their nerve to clinch their first Ligue 1 title for a decade". *The Guardian*. 23 мај 2021. Посетено на 13 јуни 2021.

Надворешни врски
----------------

* Зеки Челик на soccerway
**Едоардо Албинати** (италијански: *Edoardo Albinati*), (11 октомври 1956

, Рим) италијански романописец.

Живот и кариера
---------------

Роден е во Рим, 1956 година. Албинати ја започнал својата кариера како преведувач, уредник на сценарија уредник на списанието „ Нови Аргоменти".

Своето деби како писател го направил во 1988 година, со збирката раскази „Арабески од моралниот животот" .

Неговиот роман „Полскиот мијач на стакло" во 1989 година беше адаптиран во филм „Баладата за мијачите на ветробраните "од Питер Дел Монте.

Од средината на 90-тите години, тој работи во затворо како учител.

Во 2002 и во 2004 година учествувал во две мисии на Високата комисија на ООН за бегалци во Авганистан и Чад, исто така пишувајќи неколку извештаи објавени од страна на весниците „Кориера де ла Сера" и „Ла Република".

Во 2004 година Албинати ја освои наградата Вијареџо за романот „Свенименти".

Во 2006 година заедно со глумецот Филипо Тими го напиша романот „Приказна за приказните", кој подоцна Тими го адаптираше во театаеска претстава.

Во 2015 година соработуваше со Матео Гароне на сценариото за филмот „Приказна за приказните".

Во 2016 година ја освои наградата Стрега со полуавтобиографскиот роман „Католичката школа".

Селектирани дела
----------------

### Романи

* *Полскиот мијач на стакло* .
* *Свенименти*
* *Католичкото училиште*
* *Фанатички срца*

### Раскази

* *Арабески текстови за моралниот живот*
* *19 '*
* *Гласови во мракот '*
* *Војна на тагата!*

### Поезија

* *Елеги и поговорки*
* *Причестување на стоките*
* *Италијанска синтакса*

Филмски сценарија
-----------------

* *Едно за мене, едено за вас и едено на Рафаеле "*
* *Приказната за приказните "*
* *Направи убави соништа"*

Наводи
------

1. ↑  Edoardo Albinati
2. ↑  The writer Edoardo Albinati
3. ↑  THE BOOK

Надворешни врски
----------------

* Едоардо Албинати на  Семрежната филмска база на податоци (англиски)
**Герасим Огнанов-Петканчин** (Банско, Пиринска Македонија, Отоманска империја,  1885
 — Арџан, Кукуш,  1912

) — македонски револуционер, учител, најпрво врховистички четник, а потоа се префрлил во МРО.

Животопис
---------

Четата на Петар Самарџиев, во која се наоѓал и Герасим Огнанов *(втор ред, прв од лева страна)*.
Се школувал во Военото училиште во Софија, кое го напуштил и го завршил Американското училиште во Самоков. За време на Илинденското востание учествувал во четата на врховистичкиот војвода Јурдан Стојанов. Преминал во ТМОРО во четата на Пешо Самарџиев во Тиквешко. Станал малешевски околиски војвода во 1907 година. Во времето по Младотурската револуција се занимавал со трговија во Солун.

Меѓу тогаш позабележителните жртви на веќе започнатите меѓусебни истребувања на кадрите во ВМРО, кои нешто подоцна ќе добијат грозоморни размери, бил и Герасим Огненов. Тој бил убиен во 1912 година во Аржинското блато, по наредба на Тодор Александров.

Наводи
------

1. 1 2  Ристовски, Блаже (2009). *Македонска енциклопедија*. Скопје: МАНУ. стр. 1069. ISBN 978-608-203-023-4. OCLC 499142958.
2. ↑  Ачкоска, Виолета; Жежов, Никола (2004). *Предавствата и атентатите во македонската историја*. Скопје: Макавеј. стр. 146. ISBN 978-9989-922-53-4.CS1-одржување: датум и година (link)
**Гербер** (lat. Gerbera jamesoni) е билка која е со потекло од топлите простори во Азија и Африка, припаѓа на семејството Asteraceae-Compositae. Првиот дел од името го добил по Роберт Јамесон кој го открил, а вториот по германскиот ботаничар Таугот Гербер. Подоцна бил пренесен во Англија каде почнало одгледувањето на неговите сорти.

Ботаника
--------

Герберот има долги лисја собрани во розета. Листовите се со темнозелена боја. На една цветна дршка се наоѓа еден цвет кој може да биде во црвена, бела, розова, жолта и портокалова боја.

Систематика
-----------

Постојат околу 100 различни видови, од кои околу 30 видови растат во дивина.

**Видови**

* Gerbera aberdarica
* Gerbera abissinica
* Gerbera ambigua
* Gerbera anandria

Занимливости
------------

Знамето и грбот на јужноафриканската покраина Мпумаланга содржат уметнички приказ на овој цвет.

Наводи
------

1. ↑  „*Gerbera jamesonii*". Обединет таксономски информативен систем. Посетено на 7 октомври 2007. (англиски)
2. ↑  *Gerbera jamesonii* at USDA PLANTS Database
3. ↑
За општинската заедница, видете Гератал/Плауе.

**Гератал** (германски: *Geratal*) — општина во округот Илм, во сојузната покраина Тирингија, Германија.

Се наоѓа на северниот раб од Тириншката Шума околу 30 километри југозападно од покраинскиот главен град Ерфурт и била новосоздадена при општинската реформа во 2019 година. Била именувана по реките Вилде Гера и Цаме Гера, кои течат низ местата. Седиште на општинската администрација е најголемото место Грефенрода.

Во местото Гераберг се наоѓа седиштето на општинската заедница Гератал/Плауе, на која не е нејзин составен дел.

Географија
----------

Местата на општината се наоѓаат на северниот раб на Тириншката Шума помеѓу Арнштат и Оберхоф. На реката Вилде Гера се наоѓа главното место Грефенрода, како и малото село Либенштајн со неговиот замок. Северозападно се наоѓаат местата Франкенхајн и Госел. Југоисточно се наоѓа долината на Цаме Гера, на која се наоѓа второто најголемо место Гераберг. Во страничната долина на потокот Вирбах се наоѓа Гешвенда, помеѓу Грефенрода и Гераберг.

Највисока точка на општината е Екартскопф со височина од 815 метри, додека најниска точка е долината на Вилде Гера помеѓу Либенштајн и Плауе на 350 метри.

### Општински единици

Места во Гератал
Општината се состои од местата Грефенрода (со имотот Дерберг), Гешвенда, Гераберг (спојување на селата Гера и Арлесберг во 1923 година), Франкенхајн, Либенштајн и Госел.

### Соседни општини

Соседни општини од север надесно се: Амт Ваксенбург – Арнштат – Плауе – Мартинрода – Елгерсбург – Зул – Оберхоф – Ордруф.

Историја
--------

Општината била создадена на 1 јануари 2019 година со спојување на претходните самостојни општини Франкенхајн, Гераберг, Гешвенда, Госел, Грефенрода и Либенштајн.

Наводи
------

1. ↑   „Население по општини, надлежни општини и општински заедници во Тирингија". *Статистичка служба на Тирингија*. јуни 2021. (германски)

Надворешни врски
----------------

* Гератал на Ризницата ?

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Илм |
| --- |
|  |
| 
* Алкерслебен
* Амт Ваксенбург
* **Арнштат**
* Беслебен-Вилерслебен
* Вицлебен
* Гератал
* Гросбрајтенбах
* Дорнхајм
* Елгерсбург
* Елебен
* Елкслебен
* Илменау
* Мартинрода
* Остхаузен-Вилферсхаузен
* Плауе
* Штатилм

 | ГрбГрб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 248361718
* GND: 1176989332

 |

 |
**Ванчо Чавдарски** (3 март 1930 - 8 декември 2001) — диригент. Дипломирал диригирање на Белградската музичка академија во класата на проф. Ж. Здравковиќ, а специјализирал во Германија и во САД. Добитник е на втора награда на меѓународниот натпревар на млади диригенти во Ливерпул, Англија. Од 1965 до 1970 година соработувал со ансанблите на Операта и Балетот на МНТ, а во 1992 година бил уметнички директор на оваа институција. Во периодот од 1965 до 1970 година е директор и диригент на Македонската филхармонија. Од 1970 година со успех настапувал во странство со постојани ангажмани во Австралија, Јужна Кореја, Нов Зеланд, Тасманија. Гостувал во САД, Венецуела, Италија, Шпанија. Во периодот од 1994 до 2001 година е почесен професор на Јужно Корејскиот Конзерваториум во Сеул. Реализирал обемен симфониски, оперски репертоар (*Аида, Бал под маски, Грабнување од сарајот, Палјачи, Севиљскиот берберин, Веселата вдовица*) и балетите (*Жар- птица, Вибрации, Жизела* и др). Починал во Бризбејн, Австралија на 8 декември 2001 година.

Наводи
------

1. ↑  Ванчо Чавдарски - македонскиот Одисеј[*мртва врска*]
**Бенџо гитара** или **Бенџитара** или **Генџо** (Австралија) е шест-жичен бенџо подесен на стандардното подесување на гитара со шест жици (Е2-А2-Д3-Г3-Б3-Е4) од најниските до највисоките жици. Шестожичниот бенџо бил воведен кон крајот на 19 век. Помалку распространета од четири и пет-жични бенџоа, повторно бил воведен во последниот дел од дваесеттиот век со модерното подесување во облик на гитара.

Шестожичниот „бенџо-гитара" не треба да се меша со петтожичниот „Блуграс бенџо" (свирен од Пит Сигер, Ерл Скрагс и други), која го задржува повторно учеството на подесувањето на бенџото со високотонска брчална жица што оди на половина пат на вратот.

Цитра бенџото има шест клучеви за подесување, но исто така и само пет жици, бидејќи кратката петта жица се качува на дупката на 5-тиот канал под каналот, и низ дупката во глава до ролерот за подесување.

**Двојно-вратниот Гитџо** е музички инструмент во облик на гитара, со полиња на вратот, жичен, кој има два врата прикачени на едно тело, генерално со 14 жици, седум на секој врат. Се трза е повеќе како банџо, отколку традиционална гитара. Двете врата можат да се свират истовремено, создавајќи звук кој има елементи и на гитара и на харфа.

Двојно-вратниот Гитџо бил развиен кон крајот на дваесеттиот век. Гитџовите ги изработуваат и поправаат мајстори познати како лутиери.

Свирачи на Бенџо гитара
-----------------------

* Силвестер Вивер
* Рајан Рос од Panic! at the Disco
* Дени Баркер
* Клинт Блек
* Норман Блејк
* Buckethead
* Марк Батлер од Claddagh
* Али Кембел of UB40
* Ерик Чурч
* Дејвид Краудер
* The Reverend Gary Davis
* Кристофер Дру
* Џон Фогерти
* Дом Флемонс
* Стив Хау
* А.Д. Пејџ (Paige & Fiends)
* Кевин Хол од Concrescence
* Кленси Хејс
* Кевин Хејс од Old Crow Medicine Show
* Папа Чарли Џексон
* Стив Џејмс
* Лери Лалонд од фанк метал бендот Примус
* Хери Менкс
* Дејв Метјус
* Роб Меј
* Сем Мекги
* Џон Мекатчеон
* Кејси Масгрејвс
* Харви Рејд
* Џанго Рајнхардт
* Ед Робертсон од Barenaked Ladies
* Џенет Робин
* Џон Сатријани
* Џон Себастијанn
* Брус Спрингстин
* Џони Сент Сир
* Род Стјуарт
* Тејлор Свифт
* Таџ Махал
* Кит Урбан
* Док Вотсон
* Нил Јанг
* Џејмс Тејлор
* Стив Мартин
* В. Б. (Брус) Рид

Наводи
------

1. ↑
2. ↑  Sebastian, Matt (2005-01-27). „One-of-a-Kind Instrument Gives Duo Unique Sound". *Boulder Daily Camera*. Архивирано од изворникот на 22 јуни 2007. Посетено на 7 јуни 2020.
3. ↑  Haas, Kimberly. „Echoes Living Room Concerts". Echoes.org. Архивирано од изворникот на 2008-05-15. Посетено на 7 јуни 2020.
4. ↑  Blankenship, Bill (24 март 2007). „Duo Features Unique Instrument: Last-Minute Folk Performance Will Showcase 14-String Guitjo". *Topeka Capital-Journal*. Посетено на 7 јуни 2020.
**Ванко Кочов Шулески** (1917 во Оздолени, Охридско — 5 октомври 1943 во Кленоец, Кичевско) македонски партизан, учесник во НОБ.

Животопис
---------

Ванко Кочов Шулески е роден во селото Оздолени. Се занимавал со земјоделство. Во НОБ доброволно пристапил на 13 август 1943 година. Како борец на Првиот македонски баталјон Мирче Ацев, загинува во борба против балистите кај селото Кленоец, на 5 октомври 1943 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Стадион Метрополитано** (шпански: *Estadio Metropolitano*), исто така познат како **Ванда Метрополитано** за спонзорски причини, е стадион во Мадрид, Шпанија. Тоа е домашен стадион на Атлетико Мадрид од сезоната 2017-18 година. Се наоѓа во населбата Росас во областа Сан Блас-Каналехас.
Стадионот бил изграден како дел од неуспешната понуда на Мадрид за да биде домаќин на Светското атлетско првенство во 1997 година и бил отворен на 6 септември 1994 година од заедницата на Мадрид. Бил затворен во 2004 година поради кандидатурата на градот за Олимпијадата во 2016 година. Во 2013 година, го предал во сопственост на Атлетико Мадрид, кој го одиграл својот прв натпревар таму на 16 септември 2017 година. Стадионот има сместивост од 20.000 гледачи по неговото затворање и повторно бил отворен со сместивост за седење за 67.703.  Именуван е за домаќин на финалето на Лигата на шампионите во 2019 година.

Наводи
------
**Ване Трајков**, роден на 07.12.1958 во Велес, Македонија, е основач и извршен директор на Стрип Центарот на Македонија (СЦМ)

Автор е на поголем број сценарија за стрипови, како и на неколку сценарија за ТВ филмови и драми. Трајков се јавува и како инструктор за теорија на стрип, организатор на десетина изложби на стрип низ Македонија и во странство , организатор на Меѓународниот салон на стрип во Велес којшто традиционално се одржува секоја година.

Главен и одговорен уредник е на стрип магазинот „творец", а уредник е и на стрип албумите „Мис Стон" „Ајдучка чешма", и „КОЧО РАЦИН-ЖИВОТ, ПЕСНИ, СМРТ„
Тој е автор на три романи за млади и деца и еден од основачите на Клубот на писатели „Кочо Рацин" во Велес.<ref>„Ване Трајков" Архивирано на 5 март 2016 г. Стрип центар на Македонија<
 Архивирано на 11 март 2016 г.>

Наводи
------
**Бледиот синец** (*Cupido decolorata*) е пеперуга од семејството на пеперуги синци. Пеперугата ја има и во Македонија.

Распространетост
----------------

Оваа пеперуга ја има на Балканот, Средна Европа и Источна Европа.

Опис
----

Оваа пеперуга е мала по големина. Како и нејзините сродни видови, бледиот синец има полов диморфизам.Мажјакот на бледиот синец има сина горна страна на крилјата со сиви рабови. Женката, пак, има кафена горна страна со бели рабови. Долниот дел на крилјата се сиви, со сини нијанси. На долната страна има линии и црни дамки.

Биологија
---------

Лларвите се хранат со растенијата *Medicago sativa* и *Medicago lupulina*.

Поврзано
--------

* Пеперуги во Македонија

Наводи
------

1. ↑  Staudinger, 1886 Centralasiatische Lepidopteren *Stett. Ent. Ztg.* 47 (4-6): 193-215, (7-9): 225-256
2. ↑  *Cupido decolorata*, funet.fi

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q2875259
* GBIF: 8068808
* iNaturalist: 461927

 |

 |
Блендовска Пустина
**Блендовска Пустина** (полски: *Pustynia Błędowska*) – единствена пустина во Полска и една од петте природни пустини во Европа. Лежи во Шлеското Војводство на југ на Полска, источно од местото Домброва Гурнича. Името го добила по најисточниот дел на овој град, Блендув. Некогаш многу поголема, денес нејзината површина изнесува 32 км2 и постојано се намалува. Сепак сè уште најголема песочна област со природни дини во Средна Европа која не лепи на море.

Блендовската Пустина настанала во средниот век како последица на снижување на подземните води и заради специфичната геолошка структура. Слоевите песок се дебели 40 до 70 метра што го забрзало пресушувањето на земјиштето и изумирањето на шумите на тоа подрачје. Некогаш во Блендовската Пустина се јавувала фатаморгана. Последните години како резултат на човековите дејности и последично растечките нивоа на подводните води, пустината се намалува.

Во текот на Втората светска војна, подрачјето било користено од германските воени власти и нивниот Африкански корпус за тестирање на опремата пред нивното одење во Африка.

Наводи
------

1. ↑  Rahmonov, Ojmahmad; Szczypek, Tadeusz; Wach, Jerzy (2006). „The Błędów Desert - A unique phenomenon of the Polish landscape" (PDF) (англиски). **39** (1). Annales Geographicae. ISSN 0132-3156. Архивирано од изворникот (PDF) на 2015-05-14. Наводот journal бара `|journal=` (help).
2. ↑  Leńkowa Antonina (1988). „Oskalpowana Ziemia" (IV zaktualizowane). Katowice: Wyd. „Śląsk": 38. Наводот journal бара `|journal=` (help)
3. ↑  Higgins, David R.; Chasemore, Richard (2015). Osprey Publishing (уред.). „Panzer II vs 7TP: Poland 1939". стр. 42-80. ISBN 9781472808837. Архивирано од изворникот на 2016-04-07..

Надворешни врски
----------------

|  |  |
| --- | --- |
| Ризница | „Блендовска Пустина" на Ризницата ? |

* (полски) Błędów Desert (to view the photo gallery, scroll down the page!) Архивирано на 27 мај 2006 г.
* Wikimapia-Entry

Координати: 50°21′22″ N; 19°31′03″ E﻿ / ﻿50.35617° СГШ; 19.51762° ИГД﻿ / 50.35617; 19.51762

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 315529297

 |

 |
Dark grey and black static with coloured vertical rainbow beams over part of the image. A small pale blue point of light is barely visible.Планетата Земја видена од растојание од околу 6,1 милијарди километри. Земјата изгледа како мала бледо сино-бела точка (на отприлика средината на кафената лента која се наоѓа во десниот дел од сликата) во мракот на космосот.
**Бледата сина точка** (англиски: *Pale blue dot*) е фотографија на планетата Земја направена во 1990 година од Војаџер 1 од рекордни далечина. Фотографијата ја прикажува нашата планета во огромното вселенско пространство. По барање на Карл Саган, откако Војаџер 1 ја завршил својата примарна мисија и го напуштил на Сончевиот Систем, НАСА го свртила вселенско летало за да се добие слика на нашата планета при напуштањето на Сончевиот Систем

Подоцна, насловот на фотографијата бил употребуван од страна Саган за наслов на неговата книга од 1994, *Бледата сина точка: Визија на човековата иднината во вселената*.

Во 2001 во една статија на Space.com, Реј Villard и Jurrie Van der Woude ја избрале оваа фотографија, како еден од десетте најзначајни вселенски фотографии на сите времиња.

Според HORIZONS софтверот на Jet Propulsion Laboratory (НАСА) растојанието помеѓу Војаџер и Земјата во времето на фотографирањето изнесувало:

Растојание на Војаџер 1 вселенското летало од Земјата| Единици | 14 февруари 1990 | 9 јуни 1990 |
| --- | --- | --- |
| Астрономски единици | 40,4722269111071 | 40,6835761263791 |
| Километри | 6.054.558.968 | 6.086.176.360 |
| Милји | 3.762.136.324 | 3.781.782.502 |
|

Слични содржини
---------------

* Семеен портрет
* Карл Саган

Надворешни врски
----------------

* Sagan's rationale for human spaceflight Статија за карл Саган и за *Бледата сина точка*
* Spaceflight or Extinction: Carl Sagan Архивирано на 2 јули 2011 г. Excerpts from *Pale Blue Dot*
* Слика на Земјата направена преку прстените на Сатурн Архивирано на 10 ноември 2009 г. од Касини вселенското летало на 15 септември 2006. Најпопуларната фотографија на Касини Архивирано на 31 октомври 2009 г.
* Carolyn Porco's opening speech on Pangea Day Архивирано на 27 февруари 2014 г. May 10, 2008 Carolyn Porco discusses Cassini's image of Earth Архивирано на 10 ноември 2009 г. and introduces a film based on Sagan's 'Pale Blue Dot' on Pangea Day
* BookTalk.org: discuss Carl Sagan's Pale Blue Dot with other readers
* Carl Sagan's Pale Blue Dot: A Greener, Less Anthropocentric Envisioning на YouTube
* We Are Here: The Pale Blue Dot на YouTube—a film by David Fu
* JPL's HORIZONS – on-line solar system data and ephemeris computation service
* An Alien View Of Earth NPR story by Nell Greenfieldboyce
**Времето не проаѓа** е збирка песни на францускиот поет Пол Елијар. Книгата е објавена на македонски јазик, во препев на Георги Сталев, во 1966 година од издавачката куќа „Кочо Рацин".

Технички одлики
---------------

Книгата има 84 страници и отпечатена е во тврд повез, како дел од едицијата „Поетска плејада". Изборот и препевот на песните го направил Георги Сталев. Техничкото уредување и нацртот на корицата го направил Коста Бојаџиевски, а коректор била Вера Арсовска. Книгата била отпечатена во графичкиот завод „Гоце Делчев" од Скопје, во јуни 1966 година, во тираж од илјада примероци.

Содржина
--------

Збриката содржи избор од поезијата на Елијар (пишувана од 1917 до 1951 година), како и поговор, насловен како „Нерекината поезија" од Георги Сталев. Во збирката се застапени следниве песни: Да си легнеме; За да живеам тука; Секој цвет на плодовите; Давеник; Модел; Попладнето истиот ден; Времето не проаѓа; Ах; Свита; Вљубената; Голота на вистината; Без гнев; Непознат; Прва на светот; Гертруда, Дороти; Отпрвин ми дојде една голема желба; Тоа што ти го реков; Јас ти го реков; Земјата е сина; Од „Вселената - самотник"; Штотуку нагрдена; Кон полноќ; Една за сите; Толку мечти во празно; Ти стануваш водата се разлева; Ние ја создадовме ноќта; Да бидеш, Со глава во ѕидиштата; Не може да ме познава никој; Каде се прават цртежите; Изгубена градинка; Ноември 1936; Јас не сум сам; На првиот отворен збор; Средби; Моите часови; Поклопче; Слобода; Седум песни за љубовта во војната; Без тебе; Во април 1944: Париз дише уште; Едно тело; Редот и безредието на љубовта; Во внатрешноста на погледот; Леда во својот прв сон; Добра правина; Недела; Феникс.

Наводи
------

1. ↑  Пол Елијар, *Времето не проаѓа*. Скопје: Кочо Рацин, 1966.
**Гера** е река во Тирингија, Германија, десна притока на Унштрут. Извира од Тириншката Шума, западно од Илменау. Гера се создава во Плауе, преку спојување на *Вилде Гера* и *Цаме Гера*. Се влева во Унштрут во Штраусфурт. Вкупната должина на Гера (вклучувајќи ја Вилде Гера) — 85 километри. Најголемите градови долж Гера се Арнштат и Ерфурт. Градот Гера не се наоѓа на самата река.

|  |  |
| --- | --- |
| Stub icon | *Оваа статија место во Тирингија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 235011362
* GND: 4092830-5
* SUDOC: 097925241
* NKC: ge622601

 |

 |
**Бранко Стојанов Петковски** ( 1922
 во Куманово — 13 ноември 1944

 во Скопје) — македонски партизан, борец за слобода на Македонија и учесник во НОВ.

Животопис
---------

Се преселил во Скопје и работел како општ работник. Во периодот на окупацијата учествувал во извршувањето на диверзантските акции против окупаторот, како и во низа други акции организирани од скопските младинци. Есента 1944 година, стапил во борбените редови во Дванаесеттата македонска ударна бригада. Бил учесник во борбите против балистите во околината на Скопје. Како пушкомитралезец се истакнал со својата храброст. На 13 ноември 1944 година учествувал во уличните борби за ослободувањето на Скопје. При заземањето на зградата на бившото учителско училиште, загинал. Во оваа борба биле заробени 86 германски војници.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 231. На `|first=` му недостасува `|last=` (help)
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Златна|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***Nematanthus gregarius***, **растение за заглавување**  или **златна рипка**, е вид на цветни растенија од фамилијата Gesneriaceae, роден во Бразил.

Расте до 0.5 метри висок за 1 метар широк, тој е заостанувачко повеќегодишно или подгрмушка со мали месести зимзелени лисја и сјајни портокалови цевчести цветови во лето. Цветовите нејасно личат на сабо по форма и златна рипка по боја, па оттука и вообичаените имиња .

Бидејќи не поднесува температури под 10 °C (50 °F), во умерените зони ова растение бара заштита од стакло. Често се гледа како домашно растение, во висечки кошеви кои ја истакнуваат неговата навика на заостанување.

*Нематантус грегариус* ја доби наградата за заслуги на градината на Кралското хортикултурно друштво .

* 
*

Наводи
------

1. ↑  "*Nematanthus gregarius*". *Tropicos*. Missouri Botanical Gardens – via The Plant List.
2. 1 2  „*Nematanthus gregarius*". *www.rhs.org*. Royal Horticultural Society. Посетено на 3 January 2021.
3. ↑  „Goldfish plant (Nematanthus gregarius)". *Garden.org*. The National Gardening Association. Посетено на 16 January 2021.
**Брантсфилд Линкс** (англ. *Bruntsfield Links*) е парк од 35 акри во Брантсфилд, Единбург, веднаш југозападно од Ливадите.

За разлика од Ливадите, кои некогаш биле лох, Брантсфилд Линкс бил отсекогаш сув. Ова е последниот остаток од Бург Мур, некогашен шумовит предел.

Зборот „линкс" доаѓа од шкотскиот јазик и насекаде се користи за земјиштето на кое се игра голф.

Голф
----

Брантсфилд Линкс е веројатно меѓу првите голф терени во светот, во град каде денес има 21 терен за голф. Не е познато кога голфот за првпат се одиграл во Единбург, но првиот указ со кој се *забранува* негово играње е издаден во 1457.

Тука стои еден натпис подигнат од општината кој укажува на тоа дека е можно играта голф да била измислена и за првпат одиграна во Брантсфилд Линкс.

Надворешни врски
----------------

* Пријатели на Ливадите и Брантсфилд Линкс Архивирано на 7 јули 2007 г. (со Јава аплет) (англиски)


  

 *Оваа статија поврзана со географијата на Шкотска е никулец. Можете да помогнете со тоа што ќе ја проширите*.
**„Гепард"** (италијански: *Il Gattopardo*) — италијанско-француски филм од 1963 година, во режија на Лукино Висконти (Luchino Visconti), кој е автор и на сценариото, заедно со: Зузо Чеки Дамико (Suso Cecchi d'Amico), Пасквале Феста Кампаниле (Pasquale Festa Campanile), Енрико Медиоли (Enrico Medioli) и Масимо Франчиоза (Massimo Franciosa). Автор на музиката е Нино Рота. Главните улоги ги играат: Берт Ланкастер (Burt Lancaster), Ален Делон (Alain Delon), Клаудија Кардинале (Claudia Cardinale), Паоло Стопа (Paolo Stoppa), Рина Морели (Rina Morelli) и Ромоло Вали (Romolo Valli). Филмот, заснован врз истоимениот роман на Џузепе Томази ди Лампедуза, претставува комплексно дело кое се одликува со внимателно избрана костимографија и сценографија, со силна визуелизација на простори, со долги и релативно бавни сцени во кои акцентот е ставен врз психологијата на ликовите и со воздржани дијалози. На Канскиот филмски фестивал, филмот ја освоил „Златната палма", а бил номиниран за „Оскар" за најдобар странски филм.

Синопсис
--------

Дејствието на филмот се одвива во 1860-тите години во Сицилија. Во Италија започнува борбата за обединување, предводена од Гарибалди. Кнезот Фабрицио Корберо (го игра Ланкастер) е тешко погоден од тие настани во кои се наѕира новото време и пропаста на старата аристократија. Неговиот внук Танкреди (го игра Делон) со воодушевување ѝ се придружува на војската на Гарибалди. Со негова помош, кнезот Фабрицио добива дозвола за патување на неговиот имот во друго место. Таму, ја запознава преубавата Анџелика (ја игра Кардинале), ќерката на богатиот дон Седара (го игра Стопа), и одлучува да ја побара за жена за својот внук Танкреди, иако во него е вљубена ќерката на Фабрицио. Притоа, Фабрицио со сите сили се труди да му помогне на Танкреди да направи успешна кариера, зашто смета дека тој има потенцијал за напредување во новите општествени услови, а со бракот со Анџелика му обезбедува големо богатство. По обединувањето на Италија, Танкреди ги менува своите политички погледи и станува противник на идеите на Гарибалди.

Наводи
------

1. 1 2  HRT, Gepard, talijansko-francuski (пристапено на 27.4.2020)
Златната церемонијална кочија во Кралските коњуаршници во Лондон
**Златната церемонијална кочија** (англ. *Gold State Coach*) била изработена во 1762 и служи при крунисување на британскиот монарх од Џорџ IV па сѐ до денес. Кочијата тежи 4 тона, долга е 8 м, а висока е 4 м. Се одликува со позлата и има панели насликани од Џовани Кипријани, како и богати позлатени скуптури, меѓу кои на три херувини на покривот и четири тритони, по еден на секој агол. Каросеријата на кочијата е прицврстена со ремени прекриени со мароканска кожа и украсени со позлатени токи. Златната церемонијална кочија ја влечат 8 коња со црвени марокански запреги. Првобитно кочијата била возена од кочијаш, но денес коњите ги водат јавачи, одејќи крај нив.

Поврзано
--------

* Ирска церемонијална кочија
* Шкотска церемонијална кочија
* Кралски коњушарници (Британија)

Надворешни врски
----------------

* Опис на Златната церемонијална кочија на СиЕнЕн Архивирано на 22 септември 2006 г. (англиски)
Bosnian theater director and writer (born 1951)Предлошка:SHORTDESC:Bosnian theater director and writer (born 1951)
**Градимир Гојер** (роден на 4 март 1951 година) ― босанскохерцеговски театарски режисер и писател роден во Мостар.

Студирал и дипломирал режија и книжевност на Сараевскиот универзитет.

Режирал во некои од најголемите босанскохерцеговски театри како и во Белград; Битола и Сплит.

Има добиено голем број награди на различни меѓународни театарски фестивали.

Во Народниот театар - Битола ги режирал претставите : „Нерон чувствителениот" од Јанис Гуделис и „Виенско танго" од Петар Турини.

Наводи
------

1. ↑  Gradimir Gojer: Stvarnost bi mogla ponovo biti krvava
2. ↑  Ovo je Balkan

Надворешни врски
----------------

Градимир Гојер на  Семрежната филмска база на податоци (англиски)
**Градишта** или членувано **Градиштата** (грчки: *Γκραντίστατα*, *Γκραντίστατα*) — средновековна тврдина кај селото Кономлади, Костурско, Егејска Македонија.

Местоположба
------------

Остатоците од тврдината се наоѓаат во западниот дел на планината Вич, на 4 км западно од селото Кономлади, над месноста Свети Ѓорѓи по патот за Брезница. Тврдината го чувала патот низ Кономлади за Лерин, како и тој по течението на Рулска Река од Костур за Горица (денешна Албанија).

Опис
----

Утврдената населба била важен рударски центар на областа Орестида, и на многу места се гледаат остатоци од преработка на железна руда.

Археологот Николаос Муцопулос го запишал месното предане во Кономлади за златната плоча на тој замок, изгубеното богатство, скриено по опсада, кое ќе биде откриено на местото осветлено од првиот сончев зрак. Според податоци на Муцопулос запишани во Кономлади, жителите на селото се преселиле на местото на денешно Кономлади по доживеаната несреќа во средновековната или античка населба во тврдината Градишта.

Наводи
------

1. 1 2 3 4 5  Μπαλασάς, Αθανάσιος Κ (2015). „Ιστορικά Στοιχεία, αρχιτεκτονικός πλούτος και μια πρόταση αναβίωσης της περιοχής των Κορεστείων Καστοριάς" (PDF). *Βαλκανικά σύμμεικτα* (грчки) (17): 219.
2. 1 2  „Τυρρηνοί: Κάστρα φρούρια και ακροπόλεις της Π.Ε. Καστοριάς (του Σταύρου Π. Καπλάνογλου)". OlaDeka. Посетено на 7 март 2022.
**Градина Соколица** е археолошки локалитет кој се наоѓа во северниот дел на селото Остра, на граница спрема Вујетинцима. Наоѓалиштето претставува неподвижно културно добро затоа што е споменик на културата.

Зачуваните остатоци од утврдувањето поради својата доминантна и стратегиски поволна положба, биле континуирано населувани во временските епохи во текот на праисторијата во бронзеното време, потоа во доцната антика (од IV до VI век ) и подоцна во текот на 10 и 11 век. Некои наоди укажуваат дека Соколица се користела како постојанo или привременo престојувалиште во подоцнежниот период за време на турското владеење.

Утврдувањето било со помали димензии (65х35м) со два појаси на бедеми, односно со два одделно одбранети простори - Горниот град (областа на рамното плато) и Подграѓе, кое се наоѓало на пострмниот дел од теренот. Бедемите се бранеле со една или две кули, чии остатоци биле откриени во текот на ископувањата. Ширината на бедемот била помеѓу 1,5 и 2,5 m. За време на истражувањето, откриени биле четири градби на западниот ѕид на Горниот град, надворешното и внатрешното лице на бедемот и помал простор во Подграѓе.

Поврзано
--------

* Список на споменици на културата во областа Моравица

Извори
------

Надворешни врски
----------------

* Републички завод за заштиту споменика културе - Београд Архивирано на 6 февруари 2021 г.
* Листа споменика
Топлинска бања во Шешенји
 Мраз лизгалиштето во Градскиот парк со замокот Вајдахунијад во позадина
**Градскиот парк** (унгарски: *Városliget* ; германски: *Stadtwäldchen*) е јавен парк близу центарот на Будимпешта, Унгарија. Тој има правоаголна површина со димензии од 1,400m должина и 970m ширина површина од 1.22 км2 , сместен во Округ XIV на Будимпешта, помеѓу *Обиколница Унгарија* , *Ајтоши Дурер Шор*, *Вагани улица и Ѓерѓ и патот Ѓерѓ Дожа.* Главниот влез на паркот се наоѓа на плоштадот „Херои" (*Hősök tere*), едно од местата за светското наследство на Унгарија. 

|  |  |
| --- | --- |
|  | 1. - Ресторан Гундел
2. - Општинска зоолошка и ботаничка градина
3. - Општински голем циркус
4. - Поранешен забавен парк
5. - Медицински бањи и базен Сечењи
6. - Замокот Вајдахунијад
7. - Поранешна сала Петефи
8. - Поранешен музеј за транспорт на Будимпешта
9. - Плоштад херои
10. - Музеј за ликовни уметности
11. - Палата на уметноста
 |

Име
---

Областа порано се нарекувала Окор-диле, што значи „Оксмедор". Првпат името било спомнато во 1241 година во архаична форма, Укурфалд. Во 18 век, областа беше наречена *Охсенрит* на германски јазик. Околу 1800-тата година официјалното име беше преименувано во Баќањ-ерде (Шума Батани) во чест на неговите купувачи - Баќањ фамилијата. Првите дрвја и асфалтирани патчиња биле направени во 1751 година, а потоа градскиот парк бил создаден во привте децении на XIX век со сегашното име, Варослигет (или неговото германско име *Stadtwäldchen)* беше прифатено и стана еден од првите јавни паркови во светот. 
[  ]

Историја
--------

Градскиот парк беше главното место на милениумските прослави на Унгарија од 1896 година, низ чие време беа изградени Андреси Андриси, Милениум Подземје и Големиот Булевар.

Спорт
-----

Паркот беше домаќин на моторспортски насдтани во 1950-тите. 
[  ]

Главни глетки
-------------

Градскиот парк ги вклучува следниве знаменитости:

* Замокот Вајдахуњад, отворен во 1896 година
* Термо бања Сечењи
* Зоолошката градина во Будимпешта, вклучувајќи ја и куќата на слоновите
* Општински циркус, отворен во 1891 година
* Ресторан Гундел, отворен во 1894 година
* Циркусот во Будимпешта

Погледни
--------

* Народен парк ( *Неплиџет* )
* Остров Маргарет ( *Маргитџит* )

Наводи
------

1. ↑  „City Park". Budapest.com. Посетено на 27 March 2016.
2. ↑  „Budapest Circus". Youtube. Посетено на 4 October 2016.
3. ↑  Youtube, Budapest Circus Lion Act
4. ↑  „budapestagent.com, Budapest Circus". Архивирано од изворникот на 2018-09-13. Посетено на 2020-03-06.

Надворешни врски
----------------

* Страна на Будимпешта на Варослигет
**Градскиот стадион Гевгелија** - фудбалски стадион со сместивост од 1.400 гледачи. Стадионот се состои од две трибини: западна и северна. Главната западна трибина содржи околу 1,000 седишта, додека северната има околу 400 места. Со него стопанисува Општина Гевгелија, а главен корисник е ФК Кожуф Гевгелија. Во минатото, корисник на теренот била првичниот Кожуф.

Историја
--------

Во пресрет на сезоната 2017/18, поради пропозииците за натпреварување во Втората лига, во август било извршена реконструкција на трибината, како и нови простории за фудбалерите, судиите, делегатите, нова заштитна мрежа.

Наводи
------

1. ↑  „Реконструкција на Градскиот стадион". Општина Гевгелија преку web.archive.org. 11 август 2017. Посетено на 29 септември 2019.
**Иван Ристов Шаптески** (20 јули 1925 во Велестово, Охридско —12 април 1945 во Товарник, Хрватска) македонски партизан, учесник во НОБ.

Животопис
---------

Иван Ристов Шаптески е роден на 20 јули 1925 година во селото Велестово. По занимање бил земјоделец. Кон НОБ доброволно пристапил на 3 септември 1944 година. Како борец во составот на Првата македонска ударна бригада, 1 чета. 2 баталјон, учествува на Сремскиот фронт и загинува храбро во борбите што ги води бригадата со германските и усташките сили кај Товарник, на 12 април 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Градиште** — археолошко наоѓалиште во скопското село Долно Количани. Претставува градиште - викус со некропола од римското и доцноантичкото време. на 1,3 километри северозападно од селото,
на простор од 2,5 хектари се гледаат темели од одбранбени ѕидови, а и од помали објекти. На површината се среќаваат во изобилство градежен материјал, керамички садови и питоси. На околу 800 метри севрзападно од градиште е регистрирана поголема некропола.Откриени се гробови со конструкција од големи тегули-тип ,,на две води". Во непосредна близина на наоѓалиштето, жителите откопале повеќе гробови со камена кострукција. (Ц.К. З.Б)

Наводи
------

1. ↑  Коцо, Димче (1996). *Археолошка карта на Република Македонија*. Скопје: МАНУ. ISBN 9789989101069.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Археолошки наоѓалишта во Општина Студеничани |
| --- |
|  |
|  | 
Кале (Алдинци)  •  Муџица (Алдинци)  •  Исар (Вртекица)  •  Св. Димитрија (Вртекица)  •  Градиште (Долно Количани)  •  Кале (Драчевица)  •  Исар (Елово)  •  Марково Кале (Малчиште)  •  Ебишница (Маркова Сушица)  •  Марков Манастир (Маркова Сушица)  •  Морани (Морани)  •  Исар - Кале (Студеничани)  •  Кале (Црн Врв)
 |  |
|  |
| Дел од темата: *Археолошки наоѓалишта во Скопско* |

 |
Герас, детаљ од црвенофигурален сад, 480-470 г.п.н.е. Лувр 
**Герас** (грчки: *Γῆρας*) во старогрчката митологија е бог на стареењето, на староста. Тоа се сметало за доблест, зашто човекот колку повеќе стареел толку повеќе се здобивал со *kleos* (слава) и *arete* (совршеност и храброст).

Според Хесиод, Герас е син на Никта која го родила сама. Имено, кога титанот Крон го кастрирал својот татко Уран, и му ја презел власта, Никта многу се разлутила и од бес ги родила, по пат на партеногенеза, покрај Герас и: Мом (вината, критиката), Морос (судбината, проклетството), Танат (смртта), Хипнос (сонот), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Филота (дружењето, нежноста) и Ерида (караницата, раздорот).
Хигинс, пак, додава дека нивни татко бил Ереб.

Герас е претставуван како многу слаб, тенок, избразден од старост човек, обично нацртан на вазните и другите садови во антиката, заедно со Херакле, но митовите што ги инспирирале ови цртежи со него се сосема загубени. 

Негова спротивност е божицата Хеба, божица на младоста.

Во римската митологија негов еквивалент е Сенект.

Наводи
------

1. ↑  Зборот Γέρας значи *грабеж* или *награда*.
2. ↑  Хесиод. *Теогонија*, 225.
3. ↑  Хигинс, *Почеток*.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Старогрчка митологија |
| --- |
|  |
| Религии и култови | Дионизиски мистерии **·**  Елевсински мистерии **·**  Платонизам **·**  Неоплатонизам **·**  Орфизам **·**  Хеленско-политеистички реконструкционизам |
|  |
| Раси | Анемои **·**  Кентаури **·**  Хтонични божества **·**  Киклопи **·**  Змејови **·**  Еринији **·**  Гиганти **·**  Горгони **·**  Хекатонхири **·**  Харпии **·**  Музи **·**  Мојри **·**  Нимфи **·**  Олимписки богови **·**  Исконски богови **·**  Сатири **·**  Титани |
|  |
| 12 олимписки богови | Зевс **·**  Посејдон **·**  Хермес **·**  Аполон **·**  Арес **·**  Хефест **·**  Хера **·**  Деметра **·**  Афродита **·**  Артемида **·**  Атена **·**  Дионис **·**  (Хестија) |
|  |
| Исконски богови | Етер **·**  Хаос **·**  Крон **·**  Ереб **·**  Геја **·**  Хемера **·**  Никта **·**  Тартар **·**  Уран **·**  Ад |
|  |
| Останати | Ерос **·**  Гликон **·**  Хеката **·**  Херакле **·**  Пан **·**  Персефона **·**  Селена |
|  |
| Јунаци | Херкул и неговите Трудови **·**  Ахил и Тројанската војна **·**  Одисеј и Одисејата **·**  Јасон и Аргонаутите **·**  Персеј и Медуза **·**  Едип и Теба **·**  Тезеј и Минотаурот **·**  Триптолемеј |
|  |
| Обреди и обичаи | Амфридромиjа **·**  Ијатромантис **·**  Фармакос **·**  Молитви **·**  Жртвување **·**  Храмови **·**  Заветни вложувања |
|  |
| Светилишта | Делфи **·**  Дилос **·**  Олимпија |

 |
Оваа статија се однесува на брзо лизгање на мраз.  За брзо лизгање на тркала, погл. линиско брзо лизгање.

**Брзо лизгање** е натпреварувачка форма на лизгање на мраз во која натпреварувачите се тркаат едни со други на одредена далечина на лизгалки. Оваа дисциплина се изведува на претходно подготвена замрзната кружна патека. Притоа, победник е натпреварувачот кој патеката ќе ја помине во најкраток временски период.

Видови на брзото лизгање се: брзо лизгање на кратки патеки, брзо лизгање на долги патеки, и маратонско брзо лизгање. На Олимписките игри, брзото лизгање на долги патеки вообичаено се нарекува „брзо лизгање", додека брзото лизгање на кратки патеки е познато како „кратка патека".

Наводи
------

1. ↑  Марјан Карапанџевски и Лидија Белческа Карапанџевска, *Физичко и здравствено образование за VIII одделение во осумгодишно образование*. Скопје: Министерство за образование и наука на Република Македонија, 2010, стр. 109.
2. ↑  NBC's Olympics coverage
**Билјана Илиева Раева** е бугарски политичар, магистер по економија и европратеник од НДСВ.

Завршила "Меѓународни и економски односи" во Краков. Стипендист е во Школата за постдипломска квалификација по меѓународни и европски прашања и управување на Универзитетот во Амстердам.

Во 2000 година е стажант во Европската комисија во Брисел, Белгија. Шест месеци работи во Генералната дирекција "Информационо општество". Во април следната година е назначена за експерт по информации и комуникации во "Евроситис" - организација на големите европски градови во Брисел, Белгија. Од 2005 година е директор на дирекција "Управување на проекти и програми" во Министерството на државната администрација и административната реформа.

Билјана Раева е европратеник од групата на либералите (ALDE). Во нејзините приоритети основно место зазема политиката на зачувување на бугарските малцински групи на Балканот и во светот, како и зачувувањето на бугарското културно-историско наследство во Македонија. Во 2008 година по иницијатива на Билјана Раева во Европскиот парламент е претставено фототипното издание на Алманах "Македонија".

Надворешни врски
----------------

* Билјана Раева - Европски парламент
**Благица Поп Томова** е родена во Штип во 1977 година. Средно музичко училиште завршила во Скопје (1991-1995) година, отсек соло пеење кај проф. Марија Николовска. Дипломирала на Музичката Академија во Скопје во класата на проф. Билјана Ј. Јовановска и кај истата магистрирала 2012 година.

Покрај редовната настава таа посетувала повеќе професори по соло пеење како во Македонија така и надвор од неа: (проф. Артуро Серџи, Лорус Гаи, Џејмс Ломис, Гондола Новак, Курт Рафт, Толандро Русо).

Има настапувано со оркестарот во Алтенбург, Германија, оркестарот на Македонската Филхармонија, мал камерен оркестар во Париз, Франција, денови на Македонската музика, Штипско културно лето, Скопско културно лето, Охридско културно лето, прва изведба на Вагнер со Македонската Филхармонија - диригент Тим Тчашел 7 декември 1998 година, Мај 28-ми 1999 година.

Дебитирала на макадонската оперска сцена на 27-те Мајски оперски вечери со малата улога Инес во операта Трубадур. 
Во 2001 година веќе е член на Македонска опера и балет со главните улоги во оперите: Кавалерија Рустикана, Кармен, Тоска, Турандот.

Следната година станала редовен член на Македонска опера и балет како солист на главни улоги:
*Сантуца* - Кавалерија Рустикана, *Микаела* - Кармен, *Тоска* - Тоска, *Мадам Главари* - Веселата Вдовица, *Лиу* - Турандот, *Дона Ана* - Дон Жуан, *Евридика* - Орфеј и Евридика, *Силва Вареску* - Војвотката на Чардшот, *Виолета Главари* - Травијата.

Во 2009 година станала асистент по соло пеење на Универзитет „Гоце Делчев" во Музичката Академија во Штип и работи со студентите на кои им го пренесува стекнатото знаење и искуство по соло пеење.

Како активен уметник следат настапи на Дубровачки Вечери со гала оперски концерт во Дубровник, како и редовните претстави во Операта во Скопје, припрема на улогата *Маргарита* од операта Фауст.

### Позначајни концерти

* 2011/12 година - отворање на Мајските Оперски Вечери.
* 2011 - отворање на сезоната Филхармонија со Малер 2-ра Симфонија, отворање на сезоната на операта со Орфеј и Евридика.
* 2012 - отворање на Охридско лето со мулти медијалниот проект Ромео и Јулија.

Наводи
------

1. ↑  „Благица Поп Томова – Национална опера и балет" (англиски). Архивирано од изворникот на 2021-01-22. Посетено на 2021-01-15.

|  |  |
| --- | --- |
| Ризница | „Благица Поп Томова" на Ризницата ? |